**Izziņa par atzinumos sniegtajiem iebildumiem**

**Par Ministru kabineta noteikumu projektu ““Grozījumi Ministru kabineta 2020. gada 10. novembra noteikumos Nr.675 “Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos””**

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| Nav nesaskaņotu iebildumu |

Informācija par starpministriju (starpinstitūciju) sanāksmi vai elektronisko saskaņošanu

|  |  |
| --- | --- |
| Datums | 16.03.2021.; 26.03.2021.  |
|  |  |
| Saskaņošanas dalībnieki | Finanšu ministrija, Tieslietu ministrija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas un Tieslietu ministrijas iebildumus  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Noteikumu projekts kopumā**  | **Tieslietu ministrijas 2021.gada 19.marta atzinuma Nr. 1-9.1/279 iebildums:**Kā izriet no noteikumu projekta anotācijas, grozījumi Ministru kabineta 2020. gada 10. novembra noteikumos Nr. 675 "Noteikumi par atbalsta sniegšanu nodokļu maksātājiem to darbības turpināšanai Covid-19 krīzes apstākļos" (turpmāk – noteikumi Nr. 675) nepieciešami, jo daļai no atbalsta mērķa grupas būtisks ieņēmumu kritums iestājās jau 2020. gada pirmajā pusgadā un faktiski to saimnieciskā darbība līdz šim brīdim nav būtiski atguvusies, tādējādi ar noteikumu projektu paredzēts precizēt kvalificēšanās kritērijus, padarot atbalstu pieejamāku. Attiecīgi secināms, ka ir daļa nodokļu maksātāju, kuriem nepieciešams atbalsts, bet kuri spēkā esošā kritērija dēļ šobrīd atbalstam nevar kvalificēties. Saistībā ar minēto lūdzam izvērtēt, vai ar noteikumu projektu tiks pilnībā sasniegts izvirzītais mērķis, ņemot vērā, ka, lai pieteiktos atbalstam algu subsīdijai, attiecīgu iesniegumu nepieciešams iesniegt noteikumu Nr. 675 14. punktā paredzētajos termiņos un šobrīd daļa termiņu ir notecējusi (par periodu līdz 2021. gada februārim iesniegumu iesniegt nevar). Nepieciešamības gadījumā lūdzam papildināt noteikumu projektu, nodrošinot noteiktā termiņā iespēju darba devējiem pieteikties atbalstam algu subsīdijai, iesniedzot attiecīgu iesniegumu arī par laika periodiem, par kuriem ir notecējis noteikumu Nr. 675 14. punktā minētais termiņš, līdzīgi kā tas ir darīts citos gadījumos attiecībā uz cita veida atbalstu (sk. Ministru kabineta 2020. gada 24. novembra noteikumus Nr. 709 "Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos"). | **Izvērtēts un atbilstoši precizēta Noteikumu projekta anotācija** Ir izvērtēts Tieslietu ministrijas iebildums un sniegts izvērts skaidrojums Noteikumu projekta Anotācijā par algu subsīdijas piemērošanas periodu atbilstoši jaunajam kvalifikācijas kritērijam. Skaidrojam, ka subsīdiju atbalstam tā specifikas dēļ, pēc jaunā kritērija ir iespējams pieteikties tikai par periodu pēc 2021.gada februāra. Proti, algu subsīdiju gadījumā darbiniekiem tiek izmaksātas neto algas no 2 avotiem - daļu izmaksā darba devējs, daļu - Valsts ieņēmumu dienests. Neskatoties uz COVID - 19 situāciju, darba devējam ir saistošas Darba likuma normas un Darba līguma nosacījumi, piemēram, pienākums izmaksāt darba samaksu nolīgtajā apmērā. Līdz ar to, secināms, ka darba devēji, piemērojot Darba likuma normas un Darba līguma nosacījumus, jau ir izmaksājuši darbiniekiem algu par periodu līdz 2021.gada februārim. Turklāt norādāms, ka atšķirībā no atbalsta par dīkstāvi, subsīdiju atbalsts neparedz atvieglojumus ar darba samaksu saistītu nodokļu nomaksā, t.i., ir darbiniekiem ne tikai nomaksāta darba samaksa, bet arī ir nomaksāti ar to saistīti nodokļi.No minētā izriet, ka, pieļaujot darba devējiem pie esošā regulējuma pieteikties subsīdiju atbalstam arī par periodu pirms 2021.gada februāra, darbinieks papildus izmaksātajai darba algai var tikt nodrošinātas ar papildu piemaksu no Valsts ieņēmumu dienesta, kas neatbilstu subsīdiju atbalstam mērķim - palīdzēt darba devējam nesamazināt ar darbinieku līgumiski noteikto sociālo garantiju apjomu un kārtot saistības ar darbinieku. Ievērojot minēto, kā arī to, ka izmaksātās darba samaksas atgriešana nav iespējama, secināms, ka subsīdiju atbalstu nav iespējams piemērot par periodu pirms 2021.gada februāra. | **Precizēts Anotācijas I. sadaļas 2.punkts** |
| 2. | **Noteikumu projekts kopumā**  | **Finanšu ministrijas 2021.gada 23.marta atzinuma Nr. 12/A-7/1624 iebildums**Vēršam uzmanību, ka Valsts kontrole, veicot finanšu revīziju “Finanšu ministrijai piešķirtā finansējuma izlietojums dīkstāves pabalsta izmaksai” (pieejams: <https://www.lrvk.gov.lv/lv/revizijas/revizijas/noslegtas-revizijas/finansu-ministrijai-pieskirta-finansejuma-izlietojums-dikstaves-pabalsta-izmaksai>) ir sniegusi ieteikumu Ministru kabinetam, norādot, **lai krīzes skartajiem potenciālajiem atbalsta saņēmējiem būtu līdzvērtīgi nosacījumi**, turpmāk, ieviešot jaunus atbalsta veidus un paplašinot atbalsta saņēmēju loku, ir jānodrošina, ka vienlaikus netiek izslēgtas kādas noteiktas personu grupas, kuras līdz izmaiņu veikšanai kvalificējās atbalsta saņemšanai, **kā arī konkrēta atbalsta veida mērķa grupā nodrošināt līdzvērtīgas iespējas pretendēt uz atbalstu**.Savukārt, tiesībsargs, vērtējot atbalsta apgrozāmo līdzekļu plūsmas nodrošināšanas tiesisko regulējumu, ir paudis nostāju, ka vienlīdzības princips liedz valsts institūcijām izdot tādas normas, kas bez saprātīga pamata pieļauj atšķirīgu attieksmi pret personām, kuras atrodas vienādos un pēc noteiktiem kritērijiem salīdzināmos apstākļos.Ievērojot minēto, attiecīgi secināms, ka, nosakot jaunu kritēriju atbalsta nepilna laiku strādājošo darbinieku atlīdzības kompensēšanai, attiecīgi būtu nosakāms arī pārejas periods, kurā darba devējs, kurš līdz šim nekvalificējās atbalstam, bet kurš atbilstoši jaunajam kritērijam turpmāk atbalstam kvalificēsies (ņemot vērā, ka tādējādi šis darba devējs ir vienādos un salīdzināmos apstākļos ar darba devēju, kas atbilst esošajam kritērijam un atbalstu attiecīgi jau ir saņēmis), būtu tiesīgs iesniegt iesniegumu, lai saņemtu atbalstu par 2020.gada novembri, decembri un 2021.gada janvāri, februāri.Tomēr, tā kā jaunajam kritērijam nav noteikts pārejas periods, kas attiecīgi nozīmē, ka tas ir vērsts uz nākotnes atbalsta saņēmējiem, tad, ievērojot to, ka vienlīdzības princips pieļauj, ka arī vienādos apstākļos var būt atšķirīga attieksme pret personām, kuras atrodas vienādos un pēc noteiktiem kritērijiem salīdzināmos apstākļos, ja tam ir objektīvs un saprātīgs pamats[[1]](https://euc-word-edit.officeapps.live.com/we/wordeditorframe.aspx?ui=en%2DUS&rs=en%2DUS&wopisrc=https%3A%2F%2Fekmin-my.sharepoint.com%2Fpersonal%2Filze_baltabola_em_gov_lv%2F_vti_bin%2Fwopi.ashx%2Ffiles%2F5acdf28742c34c40beb6f166eca2463e&wdenableroaming=1&mscc=1&wdodb=1&hid=8817B79F-F0CC-B000-B146-092C32B6B743&wdorigin=teams&wdhostclicktime=1616506497284&jsapi=1&jsapiver=v1&newsession=1&corrid=535c25a9-5723-43cf-821e-53d3e0d99249&usid=535c25a9-5723-43cf-821e-53d3e0d99249&sftc=1&mtf=1&instantedit=1&wopicomplete=1&wdredirectionreason=Unified_SingleFlush&rct=Medium&ctp=LeastProtected#_ftn1), lūdzam Ekonomikas ministriju anotācijā ietvert šo objektīvo un saprātīgo skaidrojumu, norādot, kādēļ darba devēji, kuri atbildīs jaunajam kritērijam, nav tiesīgi saņemt atbalstu par iepriekšējo atbalsta periodu.Savukārt noteikumu projektā nepieciešams konkrēti atrunāt, sākot ar kuru mēnesi, var pieteikties atbilstoši jaunajam kritērijam (ar kuru brīdi ir attiecināms jaunais kritērijs).Vienlaikus uzskatām, ka Ekonomikas ministrija ir pilnībā atbildīga par anotācijas III sadaļā norādīto, ka atbalsta saņēmēju loka paplašināšanai nepieciešamais finansējums tiks nodrošināts sākotnēji atbalsta pasākumam paredzētā valsts budžeta finansējuma 78 milj. euro ietvaros.[[1]](https://euc-word-edit.officeapps.live.com/we/wordeditorframe.aspx?ui=en%2DUS&rs=en%2DUS&wopisrc=https%3A%2F%2Fekmin-my.sharepoint.com%2Fpersonal%2Filze_baltabola_em_gov_lv%2F_vti_bin%2Fwopi.ashx%2Ffiles%2F5acdf28742c34c40beb6f166eca2463e&wdenableroaming=1&mscc=1&wdodb=1&hid=8817B79F-F0CC-B000-B146-092C32B6B743&wdorigin=teams&wdhostclicktime=1616506497284&jsapi=1&jsapiver=v1&newsession=1&corrid=535c25a9-5723-43cf-821e-53d3e0d99249&usid=535c25a9-5723-43cf-821e-53d3e0d99249&sftc=1&mtf=1&instantedit=1&wopicomplete=1&wdredirectionreason=Unified_SingleFlush&rct=Medium&ctp=LeastProtected#_ftnref1) Satversmes tiesas 2001. gada 5. decembra spriedums lietā Nr. 2001-07-0103 | **Ņemts vērā** | **Precizēts Anotācijas I.sadaļas 2.punkts un Noteikumu projekts papildināts ar 40.punktu.** |
| **Priekšlikumi** |
| 3. | **Noteikumu projekts**  | **Tieslietu ministrijas 2021.gada 19.marta atzinuma Nr. 1-9.1/279 priekšlikums:**Vienlaikus Aicinām izvērēt iespēju grozīt noteikumu noteikumu 675 14. punktu, nosakot, ka iesniegumu iesniedz līdz katra mēneša divdesmitajam datumam, jo šis iesniegums ir sasaistīts ar PVN deklarācijas (kas jāiesniedz līdz mēneša divdesmitajam datumam) iesniegšanas obligātumu, tādējādi loģiski sasaistot abus šos procesus. Vēršam uzmanību, ka Tieslietu ministrijā ir saņemti uzņēmēju telefonzvani, kuros uzņēmēji izteikuši neapmierinātību, ka iesniegumi par atbalstu, kurus var iesniegt tikai tad, ja ir iesniegta PVN deklarācija, Valsts ieņēmumu dienestā jāiesniedz līdz mēneša piecpadsmitajam datumam, kas rada būtiskas neērtības un gadiem ierasto kārtību. Pēc šo uzņēmēju domām, daudz jēdzīgāk un efektīvāk būtu, ja šo iesniegumu iesniegšanas datumu noteiktu tādu pašu, kāds ir PVN deklarācijas iesniegšans datums, proti, mēneša divdesmitais datums. | Priekšlikums ir izvērtēts, Ekonomikas ministrijas ieskatā PVN deklarācijas iespējams iesniegt pirms katra mēneša divdesmitā datuma, piemēram, pirmajā mēneša datumā. Atbalsta saņemšanas iespēja var būt motivējoša uzņēmējiem mainīt ierasto kārtību, ieplānojot deklarācijas iesniegšanu par dažām dienām ātrāk. |  |
| 4. | **Noteikumu projekts** | **Finanšu ministrijas 2021.gada 23.marta atzinuma Nr. 12/A-7/1624 priekšlikums**Kā norādīts anotācijā, ar noteikumu projektu ir paredzēts precizēt kvalificēšanās kritērijus, ņemot vērā faktu, ka daļai no atbalsta mērķa grupas būtisks ieņēmumu kritums iestājās jau 2020.gada pirmajā pusgadā un faktiski to saimnieciskā darbība līdz šim brīdim nav būtiski atguvusies. Lūdzam papildināt anotāciju ar informāciju, kas minēto pamato, piemēram, vai tā ir Valsts ieņēmumu dienesta statistika par atbalstu algu subsīdijām atteikumiem, kuru analizējot, secināts, ka jaunais kritērijs uz šiem subjektiem, kuriem iepriekš atbalsts atteikts, varētu tikt attiecināts. Iespējams tā ir uzņēmēju pārstāvošo institūciju sniegtā informācija par to uzņēmēju skaitu, kuriem šis atbalsts ieilgušās Covid-19 krīzes noteikto ierobežojumu dēļ ir būtisks un nepieciešams. Jo bez šīs paskaidrojošās (statistiskās) informācijas nav viennozīmīgi saprotams, kādēļ šobrīd esošais kritērijs ir uzskatāms par nepietiekamu. | **Ņemts vērā** | **Precizēts Anotācijas I.sadaļas 2.punkts** |
| 5.  | **Noteikumu projekta Anotācija**  | **Finanšu ministrijas 2021.gada 26.marta elektroniskā atzinuma Nr. 10.1-6/7-1/359 priekšlikums:** Lūdzam precizēt noteikumu projekta anotācijas I sadaļas 2.punktā sniegto atsauci, ka subsīdiju atbalstu nav iespējams piemērot par periodu pirms 2021.gada februāra. No noteikumu projekta 3.punktā ietvertā noteikumu 40.punkta izriet, ka šo noteikumu 3.punktā minēto prasību attiecībā uz ieņēmumu samazinājumu ne mazāk kā par 30 % nepiemēro iesniegumiem, kas iesniegti Valsts ieņēmumu dienestā līdz 2021. gada 15.martam, t.i., kas iesniegti par periodu no 2020.gada 9.novembra līdz 2021.gada 28.februārim (ieskaitot februāri).Ievērojot minēto, ierosinām aizstāt noteikumu projekta anotācijas I sadaļas 2.punktā vārdus un skaitli “subsīdiju atbalstu nav iespējams piemērot par periodu pirms 2021.gada februāra “ ar vārdiem un skaitli “subsīdiju atbalstu nav iespējams piemērot par periodu pirms 2021.gada marta”. | **Ņemts vērā**   | **Precizēts Anotācijas I.sadaļas 2.punkts** |
|  **Atbildīgā amatpersona** |  |

 Ilze Baltābola

|  |
| --- |
| Ekonomikas ministrijas Uzņēmējdarbības konkurētspējas departamenta direktora vietniece  |
| tālr. 67013271Ilze.Baltabola@em.gov.lv |